40. ΒΑΣΙΛΙΚΟΝ ΔΙΑΤΑΓΜΑ υπ' αριθ. 446 της 17/27 Ιουν. 1970 (ΦΕΚ Α' 143) Περί αντικαταστάσεως του άρθρ. 1 του Β.Δ. υπ' αριθ. 527/65 «περί επανεξετάσεως υποψηφίων προς απόκτησιν διπλωμάτων Ε.Ν. και διαιρέσεως εις ομάδας των μαθημάτων εξετάσεων Οικονομικών Β' τάξεως Ε.Ν.». Έχοντες υπ’ όψιν : α)Το άρθρ. 14 παρ. 2 του Κ.Ν.Δ. 2689/53 «περί διπλωμάτων, πτυχίων και αδειών ναυτικής ικανότητος εν τω Εμπορικώ Ναυτικώ» (ΦΕΚ 27 Α'/54). β)Το άρθρον μόνον του Β.Δ. 79/70 «περί αντικαταστάσεως εδαφ. α' της παρ. 1 του άρθρ. 22 του από 19.2.54 Β.Δ/τος «περί τρόπου ελέγχου και βεβαιώσεως προσόντων, περί εξεταστικών επιτροπών και εξετάστρων κλπ.», (ΦΕΚ 22 Α'/70). γ)Το άρθρ. 1 του Νόμ 3141/55 «περί συστάσεως παρά τω Υ .Ε.Ν. Συμβουλίου Εμπορικού Ναυτικού» (ΦΕΚ Α'/55). δ)Την υπ’ αριθ. 5/21.4.70 γνωμοδότησιν του Συμβουλίου Εμπορικού Ναυτικού. ε)Την υπ’ αριθ. 413/4.6.70 γνωμοδότησιν του  Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-(Αντικαθίσταται το άρθρ. 1 Β.Δ. 527/1965, ανωτ. αριθ. 30). Άρθρ.2.-Αποτυχόντες ως άνω υποψήφιοι, δια τους οποίους η προθεσμία επανεξετάσεως λήγει κατά την διάρκειαν του 1970 ή του πρώτου εξαμήνου του 1971, δικαιούνται όπως προσέλθωσι προς επανεξέτασιν μέχρι της 30ης Ιουνίου 1971. Εις τον αυτόν επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος ούτινος η ισχύς άρχεται από της δημοσιεύσεως εις την Εφημερίδα της Κυβερνήσεως. 